section_heading: Fahrenheitova ljestvica
paragraph_text: Kada je počeo sastavljati svoje prve termometre, koristio je alkohol kao punjenje. Kasnije je otkrio da se bolji rezultati postižu sa živom, pa je svoje toplomjere počeo puniti živom umjesto alkoholom. Kao pionir precizne termometrije (grana fizike koja se bavi metodama mjerenja temperature), postavio temelje za eru preciznog mjerenja temperature izumom staklenog živinog termometra (prvi naširoko korišten, praktičan, točan termometar) i Fahrenheitove ljestvice (prva standardizirana temperaturna ljestvica za široku upotrebu). Ova ljestvica se i danas koristi u nekim zemljama svijeta, uglavnom u SAD-u i na Jamajci. Mjerna jedinica Fahrenheit označava se s °F. Od ranih 1710-ih do zore elektroničkog doba, termometri punjeni živom bili su među najpouzdanijim i najpreciznijim termometrima ikada izumljenim.